cyanic-selkie/wikianc huggingface dataset:
אורי לוין
ביוגרפיה
לוין עזב את ISP בעקבות פניית מנכ"לית בנק דיסקונט לילך אשר טופילסקי שהכירה אותו מבנק הפועלים ומינתה אותו לסמנכ"ל בכיר ולראש החטיבה לתכנון, אסטרטגיה וכספים בבנק. בתפקיד זה, ניהל את תהליך הגיבוש והיישום הקפדני של התוכנית האסטרטגית הרב שנתית של הבנק, את הליך התייעלות הבנק, וכן ריכז את קשרי המשקיעים והיה אחראי על החברות-הבנות (כאל, בנק מרכנתיל דיסקונט, דיסקונט ניו יורק ועוד). לאחר כשנתיים, מונה למנכ"ל בנק דיסקונט בניו יורק, אשר בו יישם תוכנית אסטרטגית שהובילה לשיא ברווח הנקי.
ביוני 2019 הודיעה מנכ"לית בנק דיסקונט לילך אשר טופילסקי על התפטרותה ומעברה לקרן פימי. ועדת איתור בראשות יו"ר הדירקטוריון שאול קוברינסקי, בחרה בלוין כמועמד לתפקיד המנכ"ל. הוא נכנס לתפקיד ב-1 בדצמבר 2019. מאז שמונה הוביל לוין את תוכנית פרישת העובדים הגדולה בתולדות דיסקונט, במסגרתה פרשו מאות עובדים מהקבוצה. בסוף שנת 2022 דורג במקום הראשון בסקר המנהלים המצטיינים של כלכליסט לאותה שנה ולמקום הראשון מקרב המנהלים בגופים הפיננסים.
ב-2 באפריל 2023, פורסם ברשת 13 כי כחלק מההתנגדות להעברת הרפורמה המשפטית על ידי ממשלת הימין, הציע לוין בקבוצת ווטסאפ של בכירי המשק למנף את הכוח שלדבריו יש להם, על מנת לכפות על הממשלה את עצירת החקיקה, הוא כתב כי "אנחנו פורום כלכלי, אבל אנחנו גם מנהיגים במדינה שדוהרת לתהום ללא מנהיג שיעצור אותה. תפקידנו ההיסטורי הוא לעשות כל שביכולתינו כדי לעצור את הנפילה לתהום... הערב צריך לנקוט פעולות משמעותיות שיבהירו את עמדתנו ושימנפו את כל הכוח שלנו, ויש לנו, לעצירת החקיקה".
באפריל 2023 הודיע שיתפטר מדיסקונט וימונה למנכ״ל קבוצת תדהר.
חיים אישיים
לוין נשוי ליפעת ולו שני ילדים.
ג'יימס ארתור (זמר)
ג'יימס אנדרו ארתור (באנגלית: James Andrew Arthur; נולד ב-2 במרץ 1988) הוא זמר ומוזיקאי בריטי, שהתפרסם בעיקר בזכות זכייתו בעונה התשיעית של תוכנית המוזיקה הבריטית אקס פקטור בשנת 2012 עם גרסת כיסוי לשיר "Impossible" של שונטל. בעקבות הפרסום והאהדה של השיר, כבר בשבוע הראשון לאחר הזכייה עלה השיר במצעד הסינגלים בבריטניה למקום הראשון, ובאותו שבוע נמכרו מעל 1.2 מיליון עותקים ובסך הכל נמכרו מעל 2.5 מיליון, מה שהופך אותו לשיר השני הנמכר ביותר של אקס פקטור אחרי אלכסנדרה בורק עם השיר "Hallelujah".
היסטוריה
ארתור נולד במידלסברו, להורים מהממלכה המאוחדת, אמא מאנגליה, שירלי אשוורת', ואבא מסקוטלנד, נייל ארתור. נייל הוא נהג משלוחים, אבל היה בעבר די-ג'יי ומתופף הרבה שנים, בעוד ששירלי הייתה דוגמנית אופנה, ולאחר מכן מוכרת ומשווקת מקצועית. הוריו נפרדו כשהיה בן שנה וכמה שנים לאחר גירושיהם נכנסו שניהם למערכות יחסים חדשות. הם בקושי דיברו אחד עם השני במשך יותר מ-20 שנה, אבל הם הסכימו להגיע לאודישן של ארתור יחד במפגש משפחתי כדי לתמוך בבנם.
לארתור יש אח ואחות גדולים, נייל וסיאן ארתור, ושלוש אחיות קטנות, שרלוט ארתור, יסמין רפרטי וניב רפרטי.
תחילת דרכו
ארתור כתב והקליט שירים מאז גיל 15 כאמן לא חתום. גם כזמר סולו, וגם בכמה להקות, ביניהן: Moonlight Drive, Cue the Drama, Save arcade, Emerald Skye ועוד. ארתור גם העלה כמה מהשירים שלו לאתר שיתוף המוזיקה SoundCloud ול-YouTube, ובנוסף גם אלבום שנקרא "Sins By The Sea". ב-2011 נבחן ל-"The Voice" בריטניה, אבל הצליח להגיע רק ל-200 פיינליסטים ולא ליותר מזה. בתחילת שנת 2012 הוא הקליט שירים עם "The James Arthur Band" שיצאו בשני מיני-אלבומים. הלהקה כוללת את ארתור, (שירה וגיטרה), ג'אז טיילור (גיטרה), כריס סמולס (אורגן), ג'ורדן סוואן (תופים), ואת ריץ' דוני (בס). ב-2012 הלהקה הוציאה את האלבום "The EP Collection CD" ובו תשע רצועות בהשפעות רית'ם אנד בלוז, מוזיקת נשמה והיפ הופ, אוסף של רצועות משני המיני-אלבומים. באוגוסט 2012, הוציא ארתור מיני-אלבום נוסף בשם "Hold On" תחת השם "The James Arthur Project" בשיתוף עם ג'ון מק' גו.
2012: אקס פקטור
ארתור נבחן במקור לאקס פקטור בניוקאסל ולאחר ששר גרסה אקוסטית לשיר "Young" והדהים את השופטים, עבר לאקס פקטור הבריטי. במחנה האימונים שר את "A Million Love Songs" ונבחר כאחד מששת האמנים בקטגוריית "הבנים" שעוברים לשלב של בתי השופטים. מהנקודה הזו והלאה, ארתור הודרך בתוכנית על ידי המנטורית ניקול שרזינגר. לאחר ההופעה בבתי השופטים עם השיר "I Can't Make You Love Me", נבחר כאחד מ-13 המתמודדים שעברו לשלב השידורים החיים, ואחד משלושת המתמודדים בקטגוריית "הבנים".
ב-9 בדצמבר זכה ארתור באקס פקטור עם השיר "Impossible" עם 53.7% מהקולות.
לאחר אקס פקטור
הביצוע של ארתור לשיר "Impossible" שאיתו ניצח, נהיה הסינגל המנצח הנמכר הכי מהר עד כה, כשהגיע ל-225,000 הורדות תוך 48 שעות, ויותר מחצי מיליון עד סוף השבוע. הסינגל הגיע לראש מצעדי הסינגלים בבריטניה כבר בשבוע הראשון של שחרורו. כבר ב-11 בינואר, הסינגל נמכר ביותר ממיליון עותקים.
ב-9 בספטמבר 2013 הוציא ארתור סינגל חדש בשם "You're Nobody 'Til Somebody Loves You".
ב-4 בנובמבר 2013 הוציא את אלבום הבכורה שלו, "James Arthur".
ב-24 בנובמבר 2017, הוא הוציא את השיר "Naked".
ב-1 במרץ 2019, הוא הוציא, בשיתוף פעולה עם מרטין ינסן, את הסינגל "Nobody". הסינגל הגיע, בשיאו, למקום ה-27 בסקוטלנד, ולמקום ה-52 במצעד הסינגלים הבריטי.
ב-4 באוגוסט 2023 הוציא את הסינגל "Blindside".
נועה ברק-וושלר
נועה ברק-וושלר היא מנהלת מערך התקשורת והשיווק של המכון הישראלי לדמוקרטיה. בעברה מגישת חדשות ועורכת ישראלית.
ביוגרפיה
ברק-וושלר גדלה ברחובות ולמדה בתיכון דה שליט. היא בוגרת האוניברסיטה העברית ביחסים בינלאומיים ותקשורת ובעלת תואר שני בתקשורת פוליטית.
ב-2007 הנחתה ביחד עם נטלי עטיה את הקדם אירוויזיון ה"פרטי" של טיפקס ובנוסף, החלה להגיש את מהדורת חדשות HOT באזור המרכז. שנה אחר כך, הגישה את תוצאות הניקוד הישראלי באירוויזיון 2008. היא שימשה גם כעורכת מהדורת "יומן" בימי שישי.
ב-2011 החליפה את קרן נויבך בהגשת התוכנית "מבט שני" ועשתה זאת עד 2014. ב-2013 החלה להגיש את התוכנית "הכל דיבורים" במקום אורן נהרי. מספר עובדי רשות השידור מחו על שיבוצה בתוכנית.
ב-2016 הנחתה את הכנס השנתי לשילוב בישראל, ב-2017 החלה להנחות את התוכנית "שבתרבות".
ברק-וושלר היא זמרת חובבת, חברה בהרכב המוסיקלי ״הוצאה מוכרת״. כמו כן היא חברה בפורום וועדי ההורים הארצי.
עץ אהרונשיין
בתורת הקבוצות, עץ אהרנשיין הוא עץ שכל שלביו וכל ענפיו בני מניה לכל היותר, ועם זאת הוא אינו בן מניה בעצמו. קיומו של עץ כזה מפריך את הכללת הלמה של קניג עבור עצמות הגבוהות מ־\aleph_0.
כל עץ סוסלין הוא עץ אהרונשיין. באופן כללי, לכל מונה \kappa, \kappa־עץ אהרונשיין הוא עץ מגובה \kappa כך שכל רמה שלו היא בגודל לכל היותר \kappa וכל ענף הוא בגובה לכל היותר \kappa (ומכאן "עץ אהרונשיין" סתם הוא למעשה \aleph_1־עץ אהרונשיין). העץ קרוי על שם המתמטיקאי הפולני נחמן אהרונשיין שהראה בנייה שלהם לראשונה בשנת 1934.
קיום עץ אהרונשיין
מהלמה של קניג נובע כי לא קיים \aleph_0־עץ אהרונשיין. קיומו של \aleph_1־עץ אהרונשיין הוכח על ידי נחמן אהרונשיין. טענת קיומו של \aleph_2־עץ אהרונשיין היא עצמאית — השערת הרצף גוררת את קיומו של עץ זה, ויליאם מיטשל וג'ק סילבר הראו שעקבי שלא קיים \aleph_2־עץ אהרונשיין (בהינתן קיום של מונה קומפקטי חלש).
רונלד ינסן הוכיח שאקסיומת הבנייה גוררת שקיים \kappa־עץ אהרונשיין (ולמעשה \kappa־עץ סוסלין) לכל מונה אינסופי עוקב \kappa. ג'יימס קאמינגס ומת'יו פורמן הוכיחו בשנת 1998 באמצעות אקסיומות של מונים גדולים שעקבי שאין \aleph_n־עץ אהרונשיין לכל n הגדול מ־1. אם k הוא קומפקטי חלש אזי לא קיים \kappa־עץ אהרונשיין. בכיוון השני, אם \kappa הוא אי נסיג, ולא קיים \kappa־עץ אהרונשיין, אזי \kappa קומפקטי חלש.
יוסף גוברין
יוסף גוברין (18 בדצמבר 1930 – 6 ביוני 2021) היה דיפלומט והיסטוריון ישראלי.
ביוגרפיה
גוברין נולד לצדקנית ודוד גורביץ (הורביץ) בצ'רנוביץ שברומניה, שסופחה בשנת 1940 לברית המועצות ועתה באוקראינה. שנות ילדותו עברו בעיר ידיניץ, בסרביה (אז רומניה, עתה מולדובה). שני אזורים אלה סופחו לברית המועצות בשנת 1940. זמן קצר לאחר שצבאות גרמניה הנאצית ורומניה הפשיסטית פלשו לאזורים אלה, ביוני 1941, ואחרי שערכו טבח המוני ביהודי המקום, הוגלו שרידי החרב לגטאות ולמחנות המוות בטרנסניסטריה (מערב אוקראינה), בפקודת הממשל הרומני ובניהולו. במהלך הגירוש נרצח אביו בידי הקלגסים הרומנים. הוא ואימו שרדו את התופת בטרנסניסטריה, ששוחררה בידי הצבא האדום במרץ 1944. כעבור שנתיים חצו שניהם את הגבול מברית המועצות לרומניה, ממנה ליוגוסלביה ומשם הפליגו על אוניית המעפילים "כנסת ישראל", שיצאה מחוף הים האדריאטי לכיוון ארץ ישראל בסוף שנת 1946. חיל הים הבריטי תפס את האונייה והגלה את כל מעפיליה למחנות המעצר בקפריסין. רק בסתיו 1947 איפשרו להם הבריטים לעלות לארץ ישראל.
אחרי שירות (קצר) בצה"ל, נבחן בבחינות בגרות אקסטרניות בגימנסיה הרצליה בתל אביב. שירת במילואים כקצין קישור לאו"ם בסיני וברמת הגולן. הוא בוגר, מוסמך (בהצטיינות) ודוקטור מטעם האוניברסיטה העברית בירושלים, בתולדות עם ישראל בעת החדשה וביחסים בינלאומיים.
היה נשוי עד למותו לד"ר חנה גוברין, ביוכימאית. בנם, דוד גוברין, הוא דיפלומט בכיר במשרד החוץ ובתם ליאורה גוברין היא עורכת דין במשרד המשפטים, סגנית מנהלת מחלקת עזבונות לטובת המדינה.
יוסף גוברין נפטר ביוני 2021.
קריירה
גוברין עבד במשרד החוץ בין השנים 1953–1996. במטה המשרד בירושלים היה בין היתר עוזר ראשי במחלקה הכלכלית, מחלקת מזרח אירופה וקשרי תרבות (1959–1964); סגן מנהל מחלקת אמריקה הלטינית ומנהל המכון לתרבות ישראל-איברו-אמריקה (1970–1976), בשנת 1976 מונה למנהל המחלקה למזרח אירופה. בשנת 1989 מונה לסגן מנהל כללי וראש האגף למזרח ולמרכז אירופה ולחבר המדינות העצמאיות במשרד החוץ בירושלים.
שגרירויות ישראל בחו"ל
מונה לתפקידים בשגרירויות ובנציגויות ישראליות רבות. בשנת 1955 מונה לתפקיד בשגרירות ישראל בסידני, אוסטרליה. בשנת 1964 מונה למזכיר ראשון בשגרירות ישראל במוסקבה. בשנת 1967 מונה ליועץ וממונה זמני בשגרירות ישראל בבואנוס איירס. בשנת 1985 מונה לשגריר ישראל ברומניה. בין השנים 1989-1993 שימש גוברין סמנכ"ל משרד החוץ לענייני מזרח אירופה. כמו כן היה שגריר באוסטריה, סלובקיה, סלובניה וראש משלחת ישראל למוסדות האו"ם בווינה בין השנים 1993–1995 אז הוחלף על ידי יואל שר.
מאז פרישתו לגמלאות, בשנת 1996, נמנה עם עמיתי מחקר באוניברסיטה העברית בירושלים במכון דייוויס ליחסים בינלאומיים. מ-2000 במכון טרומן לקידום השלום. דיבר עברית, אנגלית, ספרדית, רוסית, רומנית, גרמנית ויידיש.
פרסומים
גוברין פרסם כ-58 מאמרי מחקר על קהילות יהודיות בימינו, האנטישמיות במזרח אירופה בעידן הפוסט-קומוניסטי ועל יחסי החוץ של ישראל; 26 ערכים בכרך מילואים ג' של האנציקלופדיה העברית על יחסי ישראל עם ארצות מזרח ומרכז אירופה ועל מנהיגיהן (1994); וכן מאמרי ביקורת על ספרים ומאמרים לזכר נעדרים. במאמר שפרסם בשנת 2019 גוברין צידד בחינוך ללאומיות ישראלית שהיא משולבת בערכים חינוכיים כלל-אנושיים, כזו שתוחמת את עצמה בתחומים מאוזנים ושאינה גולשת ללאומיות שוביניסטית.
אנני לזור
אנני לזור (באנגלית: Annie Lazor; נולדה ב-17 באוגוסט 1994) היא שחיינית אמריקאית, זוכת מדליית ארד אולימפית (טוקיו 2020) ואלופת עולם (בריכת 25 מטר) (האנגג'ואו 2018) במשחה ל-200 מטר חזה. אלופת פאן אמריקה (2019) במשחי החזה.
ביוגרפיה
לזור נולדה וגדלה בדטרויט, מישיגן, בתם של סטייסי ודייוויד "דייב" לזור (דייב נפטר באפריל 2021). היא למדה באוניברסיטת אובורן.
2015
ב שנערכו בטורונטו, קנדה ביולי 2015 היא זכתה במדליית ארד במשחה ל-200 מטר חזה בתוצאה של 2:26.23 דקות. נוסף לכך, היא סיימה במקום חמישי במשחה ל-100 מטר חזה בתוצאה של 1:08.72 דקות.
2018
באליפות ארצות הברית שנערכה באירוויין, קליפורניה בסוף יולי 2018 זכתה במדליית ארד במשחה ל-200 מטר חזה בתוצאה של 2:24.42 דקות. נוסף לכך, היא סיימה במקום 12 במשחה ל-100 מטר חזה.
אלופת עולם (בריכת 25 מטר)
באליפות העולם (בריכת 25 מטר) שנערכה בהאנגג'ואו הרפובליקה העממית של סין בדצמבר אותה שנה היא זכתה במדליית זהב 200 מטר חזה בתוצאה של 2:18.32 דקות, לפני בת ארצה בתני גאלאט (2:18.62 דקות) ופאני לקלואיז מבלגיה (2:18.85 דקות).
אלופת ארצות הברית
באליפות ארצות הברית ששימשה כמבחנים האמריקאים לאולימפיאדת טוקיו (2020) שנערכו באומהה, נברסקה ביוני 2021 זכתה לזור בשתי מדליות, זהב וארד ונכללה במשלחת האמריקאית למשחקים האולימפיים. מדליית זהב במשחה ל-200 מטר חזה בתוצאה של 2:21.07 דקות, לפני לילי קינג (2:21.75 דקות) ואמילי אסקובדו (2:22.64 דקות) ומדליית ארד במשחה ל-100 מטר חזה בתוצאה של 1:05.60 דקות, אחרי לילי קינג (1:04.79 דקות) ולידיה ג'קובי (1:05.28 דקות).
מדליית ארד אולימפית
במשחקים עצמם היא זכתה במדליית ארד במשחה ל-200 מטר חזה בתוצאה של 2:20.84 דקות, אחרי טטיאנה סקונמאקר מדרום אפריקה שקבעה שיא עולם חדש של 2:18.95 דקות ולילי קינג (2:19.92 דקות).
וילהלם, דוכס וירטמברג
וילהלם פרידריך קרל פיליפ אלברט ניקולאוס אריך מריה הרצוג פון וירטמברג (נולד ב-13 באוגוסט 1994) הוא ראש בית וירטמברג ואיש עסקים גרמני. הוא יו"ר Hofkammer des Hauses Württemberg, החברה המנהלת את היערות, החוות, היקבים והשיכונים של משפחת המלוכה לשעבר של ממלכת וירטמברג.
ביוגרפיה
וילהלם נולד ב-13 באוגוסט 1994 והוא בנם הבכור של פרידריך, דוכס וירטמברג ושל מריה, נסיכת ויד, בתם של אולריך, נסיך ויד ואלקה פישר. הוא הוטבל בספטמבר 1994 עם דודיו אריך, נסיך Waldburg zu Zeil und Trauchburg, והנסיך וילהלם מוויד, כסנדקיו. יש לו שתי אחיות צעירות יותר, הדוכסית מארי אמלי (ילידת 1996) והדוכסית סופיה דורותיאה (ילידת 1997).
ב-7 ביוני 2022 וילהלם ירש את מקומו כראש בית וירטמברג לאחר מותו של סבו, קרל, דוכס וירטמברג.
וילהלם לא נשוי. יורש העצר לראשות הבית הוא דודו מצד אביו של וילהלם, אברהרד, נסיך וירטמברג.
אלגברה צירית
באלגברה, אלגברה צירית (באנגלית:Axial Algebra) היא אלגברה לא אסוציאטיבית הנוצרת על ידי איברים מיוחדים הקרויים צירים. ציר הוא אידמפוטנט שפעולות הכפל מימין ומשמאל בו פשוטות למחצה ומתחלפות (אופטרטור הוא פשוט למחצה אם הפולינום המינימלי שלו מתפצל). מהנחות אלה נובע שהאלגברה מתפרקת לסכום ישר של המרחבים, וזאת ביחס לכל ציר e בנפרד.
ציר e הוא פרימיטיבי אם המרחב העצמי \ A_{1,1} חד־ממדי, כלומר נפרש על ידי e עצמו.
ורוד זוהר
ורוד זוהר הוא סינגל שהוקלט על ידי הזמר-יוצר הישראלי אור עמרמי ברוקמן, מתוך אלבום הבכורה העתידי שלו. השיר יצא לאור ב-18 בינואר 2021, כסינגל השני מתוך אלבום הבכורה העתידי שלו, על ידי חברת התקליטים טדי הפקות.
רקע
שלושה חודשים אחרי יציאת הסינגל הקודם שלו, "מאין באתי", עמרמי ברוקמן הוציא לאור את הסינגל, השני מתוך אלבום הבכורה העתידי שלו, אותו כתב והלחין יחד עם סתיו בגר, שגם הפיק אותו.
תוכן השיר
עמרמי ברוקמן כתב את מילות השיר בעקבות שברון לב ממערכת יחסים שנגמרה, כאשר הבין שלא הכול "ורוד וזוהר". השיר מדבר על הכאב לאחר הזוגיות, ועל הזיכרונות ממנה.
וידאו קליפ
לשיר הופק וידאו קליפ רשמי אשר פורסם בערוץ היוטיוב של עמרמי ברוקמן בסמוך לצאתו של הסינגל. הקליפ בוים על ידי עומר אלוני. בקליפ ניתן לראות רגעים שמשקפים את חייו של אור אחרי השתתפותו ב"הכוכב הבא לאירוויזיון" בין ימי הצילום להופעות, וכיצד חייו הפרטיים השתלבו בתקופה זאת. בקליפ מופיעות מאיה צפיר ואלי טינגר.
ביקורת
מבקר המוזיקה יוסי חרסונסקי העניק לשיר ביקורת חיובית: "ברוקמן משקיע אנרגיות בכל שיר, מטעין שירים בעוצמות קול, גם אם הטקסט השבלוני אינו מחייב הזדהות לעומק עם הנרטיב – הוא מזדהה בגדול".
ז'יז'ונגוזאורוס
מחקר
הממצאים הידועים מדינוזאור זה התגלו בתצורת זיליוג'ינג, וכללו שלד יחיד שהורכב מעצם זרוע, מספר חוליות גב ומאגן ירכיים חלקי. המבנה של החוליות הסגיר שהיה זאורופוד, אך היה קטן יחסית לזאורופוד. הוא הגיע לאורך משוער של 9 מטרים, גובה של 2.5 מטרים ומשקל של 8 טונות. היה לו צוואר ארוך שעזר לו להגיע לצמרות עצים נמוכים.
בסוג זה נכלל מין אחד - Zizonghosaurus chuanchengensis. בהמשך החוקר לי קווי הכליל ב-1999 מין נוסף לסוג - Zizhongosaurus huangshibanensis. עם זאת חוקרים אחרים הגדירו את הסוג במבוטל מספק עקב מיעוט חומר במאובנים.
מלחמה ושלום (סדרה, 1972)
מלחמה ושלום (באנגלית: War and Peace) היא סדרת טלוויזיה משנת 1972, עיבוד לרומן "מלחמה ושלום" מאת לב טולסטוי. הסדרה שודרה ב-20 חלקים החל מ-28 בספטמבר 1972.
העיבוד הטלוויזיוני של ה-BBC לרומן האפי של טולסטוי הוא על אהבה ועל אובדן ומתרחש על רקע המלחמות הנפוליאוניות. אנתוני הופקינס העומד בראש צוות השחקנים מגלם את פייר בזוחוב, מורג הוד היא נטשה רוסטובה היפה והאימפולסיבית, אלן דובי הוא אנדריי בולקונסקי הגיבור הקודר, ודייוויד סוויפט בתפקיד נפוליאון, שלהחלטתו לפלוש לרוסיה ב-1812, יש השלכות מרחיקות לכת על פייר ועל משפחות רוסטוב ובולקונסקי.
דייוויד קונרוי הפיק את הסדרה בת עשרים החלקים. מטרתו הייתה להעביר את העלילה ואת הדמויות מהרומן של טולסטוי לדרמה טלוויזיונית באורך 15 שעות. את התסריט כתב ג'ק פולמן וביים ג'ון דייוויס. סצנות המלחמה של הסדרה "מלחמה ושלום" צולמו ביוגוסלביה. מעצב ההפקה דון הומפריי זכה בפרס באפט"א לטלוויזיה על עבודתו בסדרה.
גרסה זו שונה מעיבודים קודמים שנעשו לרומן בכך שמופיעים בה דמויות משנה רבות - בולטת בהן דמותו של קאראטייב בגילומו של הארי לוק.
הפצה ב-DVD
ב-2005 הופצה הסדרה באזור 2 באריזה של ארבעה DVD בהפצת "DD Home Entertainment". לסט צורפה חוברת מאוירת שכתב אנדי פריסטנר על תהליך יצירת הסדרה.
Game Dev Story
Game Dev Story הוא משחק מסוג משחקי סימולציה של עסקים שפותח בשנת 1997 על ידי חברת "קיירוסופט" היפנית עבוד Microsoft Windows. בשנת 2010 הוא הותאם ל-iOS ואנדרואיד. בהמשך הוא הותאם ל-Windows Phone ב-2015, לנינטנדו סוויץ' ב-2018 ול-פלייסטיישן 4 בפברואר 2021.
השחקן (בדומה למשחק Game Dev Tycoon) מנהל חברה שמפתחת משחקי וידאו ומנסה להרחיב היקף מכירות של החברה. המשחקים שפותחו מקבלים תגובות המבקרים בתלות באיכות המשחק ומקבלים ציון 1–10 והערכת המכירות. במידה ושחקן מקבל ציונים טובים, הוא מקבל כלים נוספים לפיתוח משחקים. כאשר הוא מגיע ל"אולם התהילה" באפשרותו לקבל עובדים נוספים לפיתוח משחקים. להגעה ל"אולם התהילה" הוא צריך להגיע לציון כולל של 32 מחבר המבקרים.
משחקיות
השחקן שולט על מפתח משחקי וידאו מתחיל, במטרה לייצר את משחקי החמשב והכונסולות הכי מוצלחות כדי להרוויח כסף.השחקן שולט במספר גורמים שיכולים לעזור או לעכב את איכות המשחקים שפורסמו, כולל העסקת צוות, שליטה בכיוון ומהירות הפיתוח ושימוש בפריטים שנותנים חיזוקים לעובדים או משנים את עבודתם. ככל שהשחקן מתקדם ומרוויח יותר כסף, המבנה שלו משתפר והם רשאים לשכור יותר צוות, וכך ליצור משחקים טובים יותר.
משחקים מקבלים ציוני ביקורת עם סיום משחק הנעים בין 1-10 עם הערה מהמבקר המשויך לניקוד שלו. הציונים בדרך כלל משפיעים על המכירות הנלוות למשחק, וכמו שהם בחיים האמיתיים, המכירות מדורגות במספר לפי האופן שבו הן נמכרו באותו שבוע.
כאשר השחקן מגיע לרמת היכל התהילה, הוא יכול ליצור סרטי המשך למשחק שלו. כדי להגיע להיכל התהילה, השחקן צריך לגרום למבקרים לתת ציון של לפחות 32.
קטיה אבשטיין
ביוגרפיה
אבשטיין נולדה בשלזיה תחתית וגדלה בברלין המערבית, לאחר התיכון היא למדה ארכאולוגיה ושפות רומאניות, בהיותה סטודנטית החלה לשיר במספר מועדונים וב-1964 החלה לעבוד עם ARD, רשת השידור הציבורית הגרמנית, לאחר מכן היא גם השתתפה בפסטיבל מוזיקה בבלגיה.
היא ייצגה את גרמניה בתחרות שירי האירוויזיון שלוש פעמים:
ב-1970 עם השיר "Wunder gibt es immer wieder" דורגה במקום השלישי.
ב-1971, שנה לאחר מכן שרה באירוויזיון את השיר "Diese Welt" וגם שם הייתה במקום השלישי.
באירוויזיון 1980 הגיעה למקום השני לאחר ג'וני לוגן עם השיר "Theater".
ב-2005 יצא הספר "The Eurovision Song Contest - The Official History" הסוקר את ההיסטוריה של האירוויזיון, שם הכתב עליה שהיא האמנית הצליחה ביותר בתולדות התחרות שאף פעם לא זכתה בה.
ב-2007 הייתה במקום השני בעונה השנייה של תוכנית הריקודים "Let's Dance".
ב-2008 קיבלה את עיטור מסדר הכבוד של הרפובליקה הפדרלית של גרמניה.
ולרי אנדרה
ולרי אנדרה (בצרפתית: Valérie André; נולדה ב-22 באפריל 1922) היא גנרל בדימוס בצבא צרפת. האישה הראשונה בתולדות צרפת שהגיעה לדרגת גנרל.
ביוגרפיה
אנדרה נולדה בשטרסבורג ב-22 באפריל 1922. היא החלה ללמוד רפואה באוניברסיטת שטרסבורג. בילדותה הוקסמה מעולם התעופה, וב-1939 החלה לקחת שיעורי טיסה. עם פרוץ מלחמת העולם השנייה נאלצה להפסיק את שיעוריה. במאי 1940 פלשה גרמניה הנאצית לצרפת. אנדרה עזבה את עירה יחד עם שאר הסטודנטים בפקולטה לרפואה באוניברסיטת שטרסבורג, ועברה עמם לקלרמון-פראן בתחומי ממשלת וישי. בנובמבר 1942 פתחו הגרמנים במבצע אנטון וכבשו את אזור ממשלת וישי. מכיוון שאנדרה הייתה אלזסית היא נחשבה לגרמנייה על פי תורת הגזע הנאצית. הגרמנים נהגו לחטוף סטודנטים אלזסים ולהעביר אותם בכפייה לגרמניה ולפיכך אנדרה נמלטה לפריז והסתתרה שם עד סוף המלחמה.
לאחר המלחמה סיימה אנדרה תואר ברפואה מאוניברסיטת פריז, ובמקביל המשיכה לפתח את התעניינותה בטיסה. ב-1948 קיבלה רישיון צניחה. באותה שנה היא קיבלה הצעה לשמש כרופאה צבאית בהודו-סין הצרפתית. היא קיבלה את ההצעה, התגייסה לצבא והפכה לעוזרת נוירוכירורגית בבית החולים בסייגון. לאחר שנודע לממונים עליה שיש לה תעודת צניחה, הם הציעו לה לעבור לשרת באזור באזור הגבול עם לאוס בנקודה רגישה שניתן לגהיע אליה רק בצניחה. ב-1949 היא חזרה לצרפת, וקיבלה רישיון להטסת מסוק. במאי 1950 היא חזרה להודו-סין, הפעם כטייסת מסוקים. היא ביצעה משימות חילוץ והצלה במהלך מלחמת הודו-סין הראשונה וב-1953 חזרה לצרפת.
לאחר פרישתה הפכה אנדרה לנשיאת ועדת הנשים הצבאית, ופעלה לקידום שירות נשים בצבא. ב-1983 הייתה חברה מייסדת של אקדמיית האוויר והחלל בטולוז. ב-1987 העניק לה נשיא צרפת ז'אק שיראק את הצלב הגדול של לגיון הכבוד.
חיים אישיים
ב-21 בדצמבר 1963 נישאה אנדרה לקולונל אלכסיס סנטיני (1914-1997) שהיה טייס המסוקים הראשון של חיל האוויר הצרפתי. הוא היה זה שלימד אותה להטיס מסוק. היא דודתו מנישואים של הפוליטיקאי אנדרה סנטיני.
המופע של פטריק
המופע של פטריק (באנגלית: The Patrick Star Show) היא סדרת הנפשה אמריקאית הומוריסטית, שנוצרה על ידי קלאודיה ספינל. הסדרה מהווה ספין אוף שני לסדרה המונפשת "בובספוג מכנסמרובע", שעלתה לראשונה לשידור בשנת 1999. בסדרת הספין אוף מככב פטריק סטאר, חברו הטוב של בובספוג מכנסמרובע מהסדרה המקורית. הסדרה עלתה לראשונה ב-9 ביולי 2021 בערוץ ניקלודיאון בארצות הברית. בישראל הסדרה משודרת בערוץ ניקלודיאון ב-10 באפריל 2022, בדיבוב בעברית, הסדרה מדברת על העבר של פטריק סטאר מהסדרה בובספוג ועל כך שהוא חיפש עבודה ויצר מופע בשם "המופע של פטריק" הסדרה גם מראה את חבריו מהסדרה בובספוג מכנס מרובע, זו סידרה לדמות המשנה מבובספוג מכנס מרובע שבשונה מבובספוג היא הדמות המרכזית.
תקציר העלילה
פטריק סטאר מנחה תוכנית אירוח משלו, עם עזרה ממשפחתו.
מדבבים
הדיבוב העברי הופק על ידי עינבר שטגר עזרא.
הפקה
באוגוסט 2020, ניקלודיאון הכריזה שסדרת ספין אוף של "בובספוג מכנסמרובע" בכיכובו של פטריק סטאר נמצאת בתהליך פיתוח.
הסדרה חודשה לעונה שנייה ב-2022 שתכיל גם היא כ26 פרקים
הפצה
במרץ 2021, הוכרז שניקלודיאון הזמינה 13 פרקים לסדרה, והיא תעלה לשידור בקיץ 2021.
האגודה לשימור האמזונאס
האגודה לשימור האמזונאס (באנגלית: Amazon Conservation Association; ובקיצור: ACA) הוא ארגון ללא כוונת רווח הפועל לשימור המגוון הביולוגי של אגן האמזונאס.
הארגון
הארגון נוסד ב-1999 על ידי האקולוגים הטרופיים אדריאן פורסיית' ואנריקה אורטיז, ופעיליו עובדים בשיתוף פעולה עם ארגונים מקומיים בפרו ובוליביה.
מטרתו העיקרית של הארגון היא לסייע בשימור על ידי ביצוע מחקרים מדעיים רלוונטיים בשטחי מחקר הנעים בין שפלת יער האמזונאס ליערות העננים ההרריים. שטחי מחקר אלו מכילים את המגוון הביולוגי הרחב והעשיר ביותר הידוע על פני כדור הארץ.
Desire (אלבום)
Desire הוא אלבום האולפן ה-17 של בוב דילן, שיצא ב-5 בינואר 1976 על ידי קולומביה רקורדס. מרבית האלבום נכתב בשיתוף עם ז'אק לוי.
זהו אחד מהאלבומים מרובי המשתתפים של דילן, בהשתתפות המוזיקאים שליוו אותו בסיבוב ההופעות שקיים בשנים 76–1975. רבים מהשירים כוללים קולות רקע של אמילו האריס ורוני בלקלי.
השירים באלבום נכתבו כסיפורים ארוכים. שניים מהשירים עוררו מחלוקת: "Joey" בן 11 הדקות, שנראה כמפאר את הפושע האלים "ג'ואי המשוגע" גאלו. "Hurricane", הרצועה הפותחת, מתארת את מקרה הרצח בו הואשם המתאגרף רובין קרטר, שהשיר טוען כי הופלל. קרטר שוחרר בשנת 1985, לאחר סדרת ערעורים.
האלבום שהה במקום הראשון במצעד האלבומים של בילבורד במשך חמישה שבועות, והפך לאחד מאלבומי האולפן הנמכרים ביותר של דילן, במעמד פלטינה כפולה; האלבום הגיע למקום השלישי בבריטניה, ונבחר לאלבום השנה של NME. הרולינג סטון דירגו את האלבום במקום ה-174 ברשימת 500 האלבומים הגדולים בכל הזמנים.
ג'לקמוס
ג'לקמוס (בערבית: جلقموس) הוא כפר פלסטיני בצפון השומרון, הממוקם כ-10 ק"מ דרומית מזרחית לעיר ג'נין בצפון יהודה ושומרון. לפי נתוני הלשכה הפלסטינית המרכזית לסטטיסטיקה, הכפר מנה 1,867 תושבים באמצע שנת 2006.
היסטוריה
בכפר נמצאו קרמיקה מהתקופה הביזנטית בארץ ישראל.
תחת האימפריה העות'מאנית
ב-1517 הכפר היה חלק מהאימפריה העות'מאנית עם שאר ארץ ישראל בתקופה העות'מאנית בארץ ישראל. במהלך המאות ה-16 וה-17 היא הייתה שייכת לחמולת טורבאי (1517-1683), שהקיפה את עמק יזרעאל, הר הכרמל, בקעת בית שאן, צפון השומרון, רמות מנשה, חלקו הצפוני של מישור השרון.
בשנת 1870, ג'לקמוס, שנקרא "ג'ל קאמוס", ממוקם דרומית לדיר אבו דאיף, המגלה והמבקר וויקטור גוארין ציין את הכפר כחלק מהכפר פקועה המרוחק ממנו כ-7.5 קילומטרים צפון-מזרח לג'לקמוס.
בשנת 1882, מפת הקרן לחקר ארץ ישראל תיארה את ג'לקמוס כ"כפר קטן על ראש גבעה, מוקף באדמה מחרשה, עם מעט זיתים, בנוי מאבן ובוץ, עם בורות מי גשם".
עידן המנדט הבריטי
במפקד ארץ ישראל ב-1922, שנערך על ידי רשויות המנדט הבריטיות, היה ג'לקמוס אוכלוסייה של 124 מוסלמים, גדלה במפקד 1931 ל-150 מוסלמים, בסך הכל 31 בתים.
בסטטיסטיקה של 1944/5 מנתה אוכלוסיית הכפר 220 מוסלמים, עם 4,437 דונם אדמה, לפי סקר קרקעות ואוכלוסייה רשמי. מתוכם 180 דונם שימשו למטעים ולאדמות להשקיה, 2,422 לדגנים, בעוד ש-6 דונם היו קרקעות בנויות (עירוניות).
בשליטת ירדן
בעקבות מלחמת העצמאות, ולאחר הסכמי שביתת הנשק של 1949, עבר ג'לקמוס לשלטון ירדני.
במפקד הירדני של 1961 גרו בכפר 435 תושבים.
לאחר 1967
מאז מלחמת ששת הימים ב-1967, ג'לקמוס נתונה בשלטון ביטחוני ישראלי. עד הסכמי אוסלו, אז הכפר הוקצה לשטח A.
שרבורן (מסצ'וסטס)
שרבורן (באנגלית: Sherborn) היא עיר במחוז מידלסקס במדינת מסצ'וסטס שבארצות הברית כ-30 ק"מ מבוסטון.
היסטוריה
ככל הנראה באזור הייתה קיימת התיישבות אינדיאנית. האנגלים הראשונים הגיעו לאזור בשנת 1652. בשנת 1674 ההתיישבות החדשה אורגנה לעיירה. בעיירה נבנו מספר טחנות קמח והם היו מקור פרנסת תושבי העיר. כמו כן המקום היה ידוע בייצור של סיידר תפוחים. מוצרי תעשיית מזון שונים היו נמכרים בבוסטון שאיתה העיירה הייתה קשורה במסילת רכבת. בתים ישנים רבים של העיירה כוללים מקומות מסתור והיו חלק של מסילת הרכבת המחתרתית. במהלך השנים אוכלוסיית היישוב לא גדלה באופן מהותי. בעקבות מלחמת העולם השנייה ופיתוח האזור, אוכלוסיית העיר עברה של 1500.
נכון לשנת 2000 בעיירה התגוררו כ-4,200 תושבים מהם 96.5% לבנים.
בעיירה נשמרו מספר בתים מהמאה ה-17. בשנת 2003 בעיירה מצאה מקלט אמילי ובמקום קבורתה הוקם פסל לזכרה.
אובלפריים
אובלפריים (שם מדעי: Eublepharidae) היא משפחה של לטאות מאינפרא-סדרה דמויי שממיות החיות במדבריות באסיה, אפריקה ואמריקה הצפונית. הן דומות לשממיות אך חסרות את הכפות הנצמדות שעוזרות לשממיות לטפס ועפעפיהן לא שקופים. הן חיות באזורים חמים ויוצאות לשוטט בשעות החשיכה. הן ניזונות בעיקר מחרקים ויכולות לצום זמן רב.
מיון
במשפחה ישנם 30 מינים ב-6 סוגים:
ג'ואי קינג
ג'ואי לין קינג (באנגלית: Joey Lynn King; נולדה ב-30 ביולי 1999) היא שחקנית קולנוע וטלוויזיה אמריקאית-יהודייה. התפרסמה בזכות תפקידיה בסרטים "רמונה וביזוס", "וושינגטון על הכוונת", "דוכן הנשיקות", "דוכן הנשיקות 2" "דוכן הנשיקות 3" ובסדרת הטלוויזיה של רשת הולו "הפשע: ג'יפסי רוז", עליו זכתה במועמדויות לפרס אמי ולפרס גלובוס הזהב לשחקנית הטובה ביותר במיני-סדרה או בסרט טלוויזיה.
ביוגרפיה
קינג נולדה בלוס אנג'לס, קליפורניה שבארצות הברית. היא בתם האחרונה של הוריה, טרי וג'יימי קינג שקראו לה על שם סבה, ג'וזף. הגדירה את הרקע הדתי שלה בתור "חלק יהודייה וחלק נוצרייה, אבל אני בעיקר יהודייה". לקינג שתי אחיות, האנטר (היילי) קינג וקיילי קינג, שתיהן שחקניות.
קינג יצאה בעבר עם השחקן ג'ייקוב אלורדי אשר משחק עימה בסרט "דוכן הנשיקות", אך השניים נפרדו לפני צאת הסרט השני.
בספטמבר 2019 החלה קינג לצאת עם המפיק והבמאי סטיבן פיט לאחר שנפגשו על הסט של הסדרה "הפשע: ג'יפסי רוז". הם התארסו בפברואר 2022.
קריירה
בשנת 2006 החלה לשחק כאשר הייתה בגיל 7 והתגלתה בזכות הופעותיה בסדרות הטלוויזיה "החיים היפים של זאק וקודי", "מלקולם באמצע", "יריחו". שנה לאחר מכן הופיעה בסרט "שמור עלי", בו גילמה את בתו של אדם סנדלר, שיחקה בסדרת המשטרה "CSI: זירת הפשע" ובסדרה הקומית "הפמליה" ברשת HBO כבתו של צ'אק לידל. בשנת 2008 שיחקה לצדה של ג'ניפר קרפנטר בסרט האימה "שטח ההסגר" בתור הילדה החולה בריאנה. קינג זכתה להערכה רבה גם על יכולת הדיבוב שלה בסרטי האנימציה "הורטון שומע מישהו" מ-2008 ו"עידן הקרח 3: שחר הדינוזאורים" מ-2009.
בשנת 2010 שיחקה קינג בתפקיד הילדה רמונה קימבי לצדה של כוכבת הנוער סלינה גומז בקומדיה "רמונה וביזוס", בנוסף קיבלה קינג ביקורות טובות על הופעתה בסדרה "הלוחשת לרוחות".
בשנת 2011 הופיעה קינג בדרמה הקומית "טיפש, מטורף, מאוהב" בתור מולי הילדה של קאל וויבר (סטיב קארל) ובסרט הפעולה "פלישה עולמית: קרב לוס אנג'לס". גם השתתפה בוידאו קליפ לשיר "Mean", שכלול באלבומה השלישי של טיילור סוויפט.
בשנת 2012 השתתפה קינג בסרט גיבורי העל המצליח של כריסטופר נולאן "עלייתו של האביר האפל" בתפקיד טליה אל-גול בצעירותה, בעוד מריון קוטיאר גילמה את דמותה הבוגרת. בנוסף, התארחה בסדרה "הבחורה החדשה" ברשת פוקס, ושיחקה בתפקיד הראשי של צ'ארלי מאיירס, בתה של אלכס (אמנדה פיט) בסדרה הרומנטית "שיפוץ רומנטי" ברשת NBC, אשר בוטלה לאחר 6 פרקים.
בשנת 2013 דיבבה קינג בפנטזיית ההרפתקאות "ארץ אוז" את בובת החרסינה הצעירה "צ'יינה גירל" ושיחקה בסרט הפעולה "וושינגטון על הכוונת" בתפקיד אמילי בתו של השוטר הפדרלי ג'ון קייל (צ'נינג טייטום). שיחקה גם בסרט האימה "לזמן את הרוע", הראשון במסגרת היקום הקולנועי של לזמן את הרוע שבוים על ידי ג'יימס ואן.
בשנת 2014 שיחקה בסרטו של זאק בראף "הלוואי והייתי כאן", בתור גרייס בלום, בתם של שרה (קייט הדסון) ואיידן (בראף). תרמה את קולה לסרט האנימציה "ילדי הקרון", לצדם של מקנזי פוי וזקרי גורדון. בנוסף, שיחקה בסרטו של ג'יימס פרנקו "הקול והזעם" בדמותה של מיס קוונטין, לצדם של פרנקו וטים בלייק נלסון. קינג הופיעה גם בטלוויזיה, בסדרת הדרמה-פשע "פארגו" ברשת FX Networks בהפקת האחים כהן. קינג גילמה את דמותה של גרטה גרימלי, בתו של השוטר גאס גרימלי בגילומו של קולין הנקס. היא שבה גם להופעת אורח בעונה השנייה.
Mind of Mine
Mind of Mine הוא אלבום הבכורה של הזמר-יוצר הבריטי זאין מאליק. האלבום יצא לאור ב-25 במרץ 2016, על ידי חברת התקליטים תקליטי RCA. מתוך האלבום יצאו שלושה סינגלים.
ג'ואי קינג
קריירה
בשנת 2016 הופיעה קינג בעונתה השלישית של סדרת גיבורי העל המצליחה "הפלאש" בתפקיד המטא-אנושית מג'נטה, ושיחקה בסרט המדע-בדיוני "היום השלישי: התחדשות" בבימויו של רולנד אמריך.
T-27
T-27 היה טנק קל שפותח ויוצר בברית המועצות בין השנים 1931-1941. הטנק שירת בצבא האדום במהלך מלחמת העולם השנייה והיה מבוסס על הטנק הבריטי הקארדן-לויד. הרישיון לייצורו נקנה מבריטניה ב-1930.
Mind of Mine
רקע והפקה
בעקבות חמש השנים האחרונות של זאין עם הלהקה ואן דיירקשן, החליט זאין שהוא עוזב את הלהקה לאחר שנטש את סיבוב ההופעות "On the Road Again Tour", כעבור כחודש מאז תחילת הסבב, סיבת העזיבה הייתה בשל לחץ. זמן קצר לאחר מכן החל זאין לעבוד על אלבום סולו. לאחר פגישות עם מפיקים שונים, בסופו של דבר זאין פגש את המפיק מלאי, שיהפוך לשיתוף הפעולה הראשי של אלבום הבכורה שלו. ב-29 ביולי 2015, שיתף זאין תמונה במדיה החברתית בתמונה חשף כי חתם חוזה בחברת תקליטי RCA. זאין התראיין בכמה מגזיני מוזיקה, במהלכם דיבר על אלבום האולפן הבכורה שלו וחשף חלק מרשימת הרצועות. הוא הצהיר כי "חוויות החיים היו ההשפעות על האלבום ופשוט דברים שעברתי, במיוחד בחמש השנים האחרונות". יתר על כן, הוא הסביר את הסיבות לעזיבת "ואן דיירקשן": "מעולם לא היה לי מקום להתנסות ביצירה בלהקה." זאין ציין כי במקור רצה להיות זמר המבצע שירים בסגנון R&B וסולו, כמו בסגנון שירו של מריו וציין כי השיר "Let Me Love You" משנת 2010 דומה ליצירות שרצה לבצע לפני שהפך לחלק מההרכב "ואן דיירקשן", אך עם הלהקה פנה לכיוון מוזיקלי של הפופ רוק.
ג'ואי קינג
קריירה
בשנת 2017 שיחקה בסרט "פורשים בסטייל", קומדיה שחורה בבימויו של זאק בראף ובכיכובם של מורגן פרימן ואלן ארקין. בשנה זו גם שיחקה לצדו של ראיין פיליפה בסרט האימה "שבע משאלות", בתפקיד של קלייר שאנון, תלמידת תיכון שמגלה תיבת נגינה סינית שמעניקה לה שבע משאלות, אך בתמורה לכל משאלה היא הורגת בן אדם שהיא אוהבת.
T-27
עיצוב
בברית המועצות לא היו מסופקים מספיק מדגם הקארדן-לויד הבריטי ועשו בו מספר שינויים לפני תחילת הייצור הנרחב תחת השם T-27. בהשוואה לקארדן-לויד המקורי, ה-T-27 היה בעל גוף גדול יותר, תיבת ההילוכים משופרת והעמדה שלו שונתה למכונת ירייה סובייטית. מספר שינויים נוספים נעשו על מנת לשפר את יכולת הכלי להתמודד עם האקלים והקרקע בברית המועצות. לכלי הרכב היו חסרים מכשירי קשר והT-27 יצר קשר בעזרת דגלי איתות.
ג'ואי קינג
קריירה
בשנת 2018 שיחקה בסרט "דוכן הנשיקות" בתפקיד אל אוונס. באותה שנה שיחקה בתפקיד הראשי בסרט האימה "סלנדרמן", בתפקיד וורן. בנוסף הצטלמה לוידאו קליפ לשיר "Sue Me" של הזמרת סברינה קרפנטר. באותה שנה שיחקה בסרט "קיץ 03" לצד ג'ק קילמר.
בשנת 2019 כיכבה לצד פטרישה ארקט בסדרת דרמת-הפשע "הפשע: ג'יפסי רוז" ברשת הולו, וגילמה את דמותה של הילדה ג'יפסי רוז בלנשרד. קינג קיבלה מועמדות לפרס אמי לשחקנית ראשית במיני-סדרה או סרט ולפרס גלובוס הזהב באותה שנה. באותה שנה שיחקה בעונה הרביעית של הסדרה הקומית "במשפחות הכי טובות" של רשת CBS בתור מורגן, בה משחקת אחותה האנטר קינג. ב-2020 שיחקה בסרט ההמשך של "דוכן הנשיקות 2" בה שיחקה את אל אוונס.
Feels Like We Only Go Backwards
את העטיפה לסינגל עיצב האמן לייף פודחסקי, כשאת הווידאו קליפ יצרו האנימטורים בקי סלואן וג'וזף פלינג באמצעות אמנות חזותית פסיכדלית מונפשת בפלסטלינה. בריאיון בפודקאסט עם ריק רובין, פארקר ציין כי הוא יצר את השיר בהשראה מ-"Walk in the Park" של הצמד "Beach House". תוכן השיר עוסק בגעגוע, הכמעט אובססיבי, של בחור למושא אהבתו הנכזבת, ורצונו לשוב לאחור על מנת לתקן את ידידותם ולחזור לקשר. השיר הוא למעשה מעין המשכון לשיר קודם באלבום, "Mind Mischief", שהציג את ההתאהבות של הבחור באישה.
תעתועי שחור הזקן
התסריט מבוסס על הספר "רוחו של שחור הזקן", מאת בן סטאהל (1965) שמתבסס על דמותו של הפיראט הידוע קפטן אדוארד טיץ' שהיה מוכר יותר בכינויו שחור הזקן.
ג'ואי קינג
קריירה
בשנת 2021 יצא הסרט השלישי שבו שיחקה את אל אוונס בסדרת הסרטים "דוכן הנשיקות". בשנת 2022 היא שיחקה באחד התפקידים הראשים בסרט רכבת הקליע כפרינס רוצחת שכירה.
Feels Like We Only Go Backwards
השיר זכה להצלחה בקרב הקהל והמבקרים. בחנויות, נמכרו 70,000 עותקים במעמד פלטינה באוסטרליה, 200,000 עותקים במעמד כסף בממלכה המאוחדת ו-500,000 עותקים במעמד זהב בארצות הברית. באתר שיתוף הווידאו "YouTube" נצברו לסרטון הווידאו של השיר כ-131 מיליון צפיות, ובשירות הזרמת המדיה "Spotify" הוא הואזן כ-300 מיליון פעמים. האתר "Pitchfork" דירג את השיר במקום ה-7 ברשימת השירים הטובים ביותר של שנת 2012 ובמקום ה-192 ברשימת 200 השירים הטובים ביותר של העשור השני של המאה ה-21. כמו כן, השיר דורג במקום התשיעי במצעד שנת 2012 של תחנת הרדיו הלאומית של אוסטרליה "Triple J". אמנים רבים ביצעו בקולם גרסאות כיסוי לשיר, וביניהם הלהקות "Hungry Kids of Hungary" ו-"Foster the People" והזמר אלכס טרנר.
תעתועי שחור הזקן
זה סרט פנטזיה, סוגה הנפוצה בסרטי וולט דיסני. הפיראט המפורסם שהוצא להורג, מופיע כאן בתור רוח רפאים שרק גיבור העלילה יכול לראותו ומכאן כל האירועים המשעשעים בעלילה.
T-27
עיצוב
נעשו מספר ניסיונות לשפר את כוח האש של הT-27, שהיה חמוש רק במקלע DP, זאת על ידי התקנת להביור או תותח ללא רתע, אך ניסיונות אלה כשלו. מספר T-27 צוידו במיוחד לצליחת מקורות מים כמו נהר.
ג'ואי קינג
קריירה
בשנת 2023 היא השתתפה בוידאו קליפ לשיר  I can see you של טיילור סוויפט מתוך ההקלטה המחודשת של אלבומה השלישי speak now.
T-27
שירות
טנק T-27 נכנס לשירות לראשונה ב-13 בפברואר 1931. הטנק יוצר בשני מפעלים, מפעל הבולשיביק בלנינגרד ומפעל גא"ז בניז'ני נובגורוד.
השימוש העיקרי של הטנק בצבא האדום היה לתפקידי סיור. תחילה, היו שישים וחמישה גדודי טנקים קלים שפעלו בצבא האדום, כאשר בכל אחד היו בערך חמישים טנקים קלים. לאחר מכן, כמות הטנקים בכול גדוד ירדה לעשרים ושלושה. הT-27 נועד גם להיות יביל אוויר והיה לטנק הסובייטי הראשון שהוצנח ממטוס. ב-1935, הצבא האדום ניסה להצניח מספר טנקים מסוג T-27, זאת כאשר חיברו אותם מתחת למכלי הדלק של מפציצי טופלב TB-3.
הT-27 הופעל במרכז אסיה נגד הבסמצ'ים. כבר בשנת 1938 הוא נחשב מיושן לעומת הטנקים החדישים של ברית המועצות והתקשה מאוד לפעול בתנאי האקלים של ברית המועצות, פעמים רבות הוא נתקע בשלג בגלל הזחלים הצרים שלו. בנוסף לכך, גוף הטנק היה קטן ובשל כך מרחבו הפנימי היה מוגבל (גובה הטנק עמד על 1.83 מטרים), והיה קושי למצוא אנשי צוות שיכלו לתפקד בתוך החלל הקטן הזה. סיבות אלו הביאו לכך שבסוף שנות ה-30 של המאה ה-20 ירד בהדרגה מספר הטנקים מסוג T-27 שהיו בשירות, ובסופו של דבר הם הוצאו משירות בקו החזית ושימשו לאימונים. מספר של עשרות טנקים שימשו להובלת תותחי שדה בשדות הקרב. כ-2,157 יחידות נשארו בשירות בצבא האדום ב-1 בינואר 1941, חלק קטן מהם לחם בחזית המזרחית. הקרב האחרון אשר ידוע בו על השתתפותם הוא הקרב על מוסקבה בדצמבר 1941, מספר קטן מהיחידות שנתפסו שלל בידי הורמאכט נכנסו לשירות בצבא גרמניה הנאצית.
תעתועי שחור הזקן
תקציר העלילה
סטיב ווקר (דין ג'ונס) מגיע לעיירה גודולפין כדי לשמש כמאמן אתלטיקה בקולג' המקומי. הוא משתכן במלון המקומי הנקרא על שם שחור הזקן ומנוהל בידי נשים מבוגרות שטוענות שהן צאצאיות של פיראטים מאוניית שחור הזקן. בראשן עומדת מיס סטוקרופט (אלזה לנצ'סטר).
לנשים אין כסף לשלם את המשכנתה על המלון ופרופסור ג'ו אן בייקר (סוזן פלשט) מארגנת מכירה פומבית של חפצים עתיקים כדי לאסוף כסף לתשלום המשכנתה אך הן מצליחות לאסוף רק 900 דולר. סילקי סיימור (ג'ובי בייקר) עומד בראש קבוצת עבריינים הרוצה להשתלט על הבית ולהפוך אותו לקזינו. סטיבן פוגש בג'ו אן והיא מוצאת חן בעיניו. הוא רוכש מחמם מיטה עתיק ב-200 דולר.
המחמם נשבר ובתוכו מוצא סטיב את פתק מילות הקסם של אלדיטה אשתו העשירית של הפיראט שהייתה מכשפה ושלחה אותו ללימבו ובעזרת מילות הקסם הוא יחזור להיות נראה רק למי שלחש אותם. סטיב אומר את מילות הקסם ושחור הזקן (פיטר יוסטינוב) מתייצב מולו.
כאן מתחילים האירועים המשעשעים. סטיב נוהג ושחור הזקן אוחז בהגה ונוהג בשיגעון, סטיב נעצר על ידי שוטר ומושלך לכלא וגם שם אינו יכול להיפטר מרוח הרפאים של הפיראט שרק הוא רואה. הוא מדבר לפיראט וג'ו אן ודיקן הקולג' חושבים שיצא מדעתו.
שחור הזקן אומר שרק אם יעשה מעשה אחד טוב, יוכל להיפטר מהקללה של אשתו.
נערכת תחרות אתלטיקה בין ארבעה קולג'ים. שחור הזקן לוקח מארנקה של ג'ו אן את 900 הדולר ומהמר 1:50 על גודולפין שינצחו. בתחרות עושה שחור הזקן את כל הטריקים בשעה שאף אחד חוץ מסטיב רואים אותו. גודולפין מנצחים אבל סיימור מוכן להחזיר להם רק את 900 הדולרים ולא רוצה לתת להם את 45,000 הדולרים שמגיעים להם.
שחור הזקן לוחש לסטיב שיקבל את 900 הדולר ויהמר בהם על הרולטה. סיימור מסכים ושחור הזקן עושה הכל כדי שייזכו. הם לוקחים את הכסף אבל העבריינים שולפים אקדחים. כאן מתערב שוב שחור הזקן, לוקח מהם את האקדחים וחובט בהם מכות נמרצות בשעה שהוא אינו נראה.
סטיב וג'ו אן ממהרים למלון וברגע האחרון מוסרים את הכסף לנציג הבנק. כעת קורא סטיב את מילות הקסם וכולם חוזרים אחריו. הקללה הוסרה, שחור הזקן נראה לכולם, מברך את כולם וחוזר בסירה לים ולספינת הפיראטים שלו.
הפצה
ב-2 בספטמבר 1968 אישרה המועצה לביקורת סרטים ומחזות לחברת פורום פילם להפיץ את הסרט בישראל.
ברברה מורגן
ברברה מורגן (באנגלית: Barbara Morgan; נולדה ב-28 בנובמבר 1951) היא מורה אמריקאית וטייסת חלל לשעבר. השתתפה בתוכנית "המורה בחלל" כגיבוי לכריסטה מקאוליף עבור משימת STS-51-L של מעבורת החלל צ'לנג'ר שהסתיימה באסון בשנת 1986. לימים הוכשרה כמומחית משימה וטסה במשימת STS-118 באוגוסט 2007.
קורות חיים
מורגן נולדה כברברה רדינג בפרסנו, קליפורניה. היא סיימה תואר ראשון, בהצטיינות, באוניברסיטת סטנפורד (1973) ותעודת הוראה מאוניברסיטת נוטרדאם דה נמור, בלמונט קליפורניה (1974),
נשואה לסופר קליי מורגן, לזוג שני בנים.
תוכנית "המורה בחלל"
בשנת 1984 הכריז הנשיא רונלד ריגן על תוכנית "המורה בחלל", הרעיון היה למצוא מורה מחונן שיוכל לתקשר עם התלמידים מן המסלול. מורגן הייתה אחת מ-11000 המורים שהגישו מועמדות לתוכנית. ב-1 ביולי 1985 היא הוכרזה כאחת מעשרת המועמדים הסופיים. אלו הוזמנו למרכז החלל ג'ונסון שם נערכה הבחירה הסופית. לבסוף נבחרה כריסטה מקאוליף לתפקיד ומורגן נבחרה כממלאת מקום. מספטמבר 1985 ועד ינואר 1986 מורגן התאמנה יחד עם מקאוליף לקראת משימה STS-51-L, היא טיסת מעבורת החלל צ'לנג'ר. עם מותה של מקאוליף בהתפוצצות הצ'לנג'ר, מונתה מורגן לתפקיד המורה בחלל. ובמשך מספר חודשים המשיכה לעבוד בנאס"א והרצתה מטעמה במוסדות חינוך ברחבי המדינה.
בתחילת שנת הלימודים 1986/7 חזרה לאיידהו לעבודתה כמורה. היא עדיין נחשבה כ"מורה בחלל", המשיכה לעבוד עם חטיבת החינוך של נאס"א ועסקה שם בייעוץ חינוכי, כתיבת תוכניות לימודים והרצאות. מורגן הייתה גם חברה בצוות המשימה של הקרן לאומית למדע לקידום נשים במדע ובטכנולוגיה.
אסטרונאוטית
ב-1998 הוזמנה מורגן לכיתת האסטרונאוטים ה-17 של נאס"א, ובאוגוסט אותה שנה החלה את הכשרתה כאסטרונאוטית "מומחית משימה" (Mission Specialist), הכשרה שנמשכה שנתיים. בתום ההכשרה מילאה משימות בצוות התמיכה הקרקעי בתחנת החלל, שם שימשה כ-CAPCOM, האסטרונאוט המקשר בין תחנת הקרקע במרכז החלל ג'ונסון ביוסטון ובין הצוות בתחנת החלל.
מורגן שוגרה לחלל ממרכז החלל קנדי ב-8 באוגוסט 2007 במשימה STS-118 של מעבורת החלל אנדוור. לאחר שהייה של 12 ימים בחלל נחתה במסלול הנחיתה במרכז החלל קנדי ב-21 באוגוסט. בטיסה שימשה מורגן בתפקיד "מומחית משימה", ככזו הפעילה את הזרוע הרובוטית של המעבורת להעברת מטענים לתחנת החלל הבינלאומית וממנה.
לאחר הטיסה
ביוני 2008 מורגן פרשה מנאס"א והצטרפה לסגל אוניברסיטת בוייסי במינוי של "מחנך דגול" (distinguished educator in residence) שנוצר במיוחד לכבודה.
BA-30
הBA-30 הוא זחל"ם שיוצר ופותח בברית המועצות בשנת 1937. רק עשרות כלים בודדים מסוג זה יוצרו.
פיתוח
הכלי פותח באוניברסיטת NATI, מתוך כוונה שיציג שיפור ביכולת השטח של הכלים הקודמים בסדרת ה-BA, הBA-20, הקודם בסדרה התבסס על NATI-3 זחל"ם להובלת חיילים רק שהBA-20 היה על גלגלים. הBA-30 השתמש ב־2 גלגלים גדולים ו4 קטנים ורולר חזרה אחד (על מנת לנסוע לאחור או לצאת מבוץ) שגם הם הופיעו בNATI-3 ובGAZ-60. כאשר בBA-30 נסע בקרקע מושלגת, הגלגלים הקדמיים יכלו להתחלף במגלשיים. הBA-30 היה טוב במעבר הרים וגבעות. הBA-30 היה מצויד ברדיו 71-TK-1 עם אנטנה על הגוף ומצוידת במקלע DP, הרכב היה מופעל על ידי 3 אנשי צוות.
היסטוריית שירות
רק מספר קטן של BA-30 יוצרו ונבחנו, מספר קטן מאוד של הכלים לקח חלק במלחמת החורף בשנת 1939 בין ברית המועצות ופינלנד. בסופו של דבר הBA-30 לא אושר לייצור נרחב בגלל שהיה כבד יותר ביחס לכלים אחרים.
בית הכנסת בטריאסטה
בית הכנסת בטריאסטה הוא בית כנסת הממוקם בעיר טריאסטה, צפון איטליה. בית הכנסת נבנה בראשית המאה העשרים, ומוכר עד היום כאחד מבתי הכנסת הגדולים באירופה.
היסטוריה
בית הכנסת נבנה תחת שלטון אוסטריה, בין השנים 1908–1912, והוא נושא את סימן ההיכר של האדריכלים רוג'רו וארדואינו ברלם. בית הכנסת נחשף בשנת 1912 בנוכחות פקידי העירייה, והוא החליף את ארבעת בתי הכנסת הקטנים יותר (Scholae) שהיו קיימים בעבר, מאמצע המאה ה-18, ואשר התבססו על מודל אדריכלי נפוץ למדי בצפון-מזרח איטליה. עם חדרים מלבניים ושורות ספסלים המכוונים לכיוון המרכז או הצד המזרחי; בפנים הם היו מעוטרים ומרוהטים בעדינות אך הראו היבט צנוע ואנונימי מבחוץ.
בית הכנסת הגדול נועד לספק את הצורך הדתי של הקהילה ההולכת וגדלה, שהיו בה בשנת 1938 כמעט 6,000 חברים. להקמתו נערכה תחרות בינלאומית, אך לא היו לה תוצאות. בית הכנסת נסגר בשנת 1942 בעקבות הוצאת חוקי הגזע תחת המשטר הפשיסטי. הוא נהרס על ידי חוליות פשיסטיות ומאוחר יותר, במהלך הכיבוש הנאצי, שימש מחסן ליצירות אמנות וספרים שנתפסו מבתי היהודים. הפרוכות של הקהילה היו מוסתרות במחבוא בתוך הבניין, ולכן לא נגנבו. עם סיום המלחמה שב בית הכנסת לפעול, וכיום הוא מוכר כאחד ממקומות התפילה הגדולים והחשובים ביותר ליהודים באירופה.
פנים
גודלו ומבנהו של הבניין מגדירים אותו בבירור כבית כנסת של תקופת האמנציפציה, בו חדר התפילה המרכזי, מחולק לשלושה חלקים. מעל הארון, משלושה צדדים, ישנה מרפסת שבמקור נועדה לשמש כעזרת נשים, אך כיום, בשל סיבות ביטחוניות ובשל מספר המתפללים המצומצם, אינה משמשת. בגלריה זו, מעל דלת הכניסה, יש אורגן גדול עם צינורות ממוסגרים במגן דוד. מבנה זה השתלב בהצלחה בסגנונות ארכיטקטוניים שונים, שמהותם מיוצגת על ידי ארבעה עמודי שיש חזקים התומכים בכיפה מרכזית מרשימה.
Next Generation Air Dominance
היסטוריה
תוכנית NGAD התחילה בתחילת העשור השני של המאה ה-21 במטרה לפתח מערכת עליונות אווירית של שנות ה-30 של המאה ה-21 עבור חיל האוויר האמריקאי. התוכנית שואפת לפתח מספר טכנולוגיות מפתח בתחומים כגון הנעה, חמקנות, נשק מתקדם, עיצוב דיגיטלי (תכנון בעזרת מחשב) וניהול תרמי של חתימת המטוס. NGAD מתוארת כ"משפחת מערכות", עם מטוס קרב כחלקה המרכזי של המערכת, וחלקים אחרים במערכת צפויים להיות מטוסי ליווי בלתי מאוישים שישאו אמצעי לחימה נוספים ויבצעו משימות אחרות. בפרט, NGAD שואפת לפתח מערכת המתייחסת לצורכי התפעול של ספקטרום הפעולות באוקיינוס השקט, שבה מטוסי חיל האוויר הנוכחיים חסרי טווח ויכולות נשיאה מספקות. מפקדי חיל האוויר האמריקאי ציינו כי ייתכנו שתי גרסאות של NGAD: אחת עם טווח ארוך ויכול נשיאה גדולה עבור האזור ההודי-פסיפי ואחת יותר מדויקת לטווחים הקצרים יחסית בין אזורי קרב אפשריים באירופה.
בספטמבר 2020 הצהיר וויל רופר כי אב טיפוס בקנה מידה מלא של מטוס הקרב NGAD טס. במאי 2021 הצהיר ראש מטה חיל האוויר של ארצות הברית, הגנרל צ'ארלס בראון כי ה-NGAD יתחיל להחליף את ה-F-22 בשנות ה-30 של המאה ה-21.
ביולי 2023, החליטה חברת נורת'רופ גראמן לפרוש מתחרות ה-NGAD.
BOPE
ה-BOPE (ר"ת של Batalhão de Operações Policiais Especiais; הגדוד למבצעים משטרתיים מיוחדים) היא יחידת עילית של המשטרה הצבאית של ברזיל שמאומנת בלוחמה בשטח בנוי, מאחר שהיחידה נדרשת לא פעם לפלוש אל שכונות העוני מוכות הפשיעה והסמים בריו דה ז'ניירו. אופי היחידה נחשב בעיני רבים לאכזרי מאוד, דבר המתבטא גם בסמל היחידה: גולגולת לבנה על רקע שחור, שמאחוריה מוצלבים שני אקדחים ובה נעוצה סכין.
היסטוריה
היחידה הוקמה ב-19 בינואר 1978 כ"גרעין היחידה למבצעים מיוחדים (Núcleo da Companha de Operações Especiais, NuCOE). ב-1982 היחידה הועברה לאחריות הגדוד לשליטה במהומות (Batalhão de Polícia de Choque) והייתה חלק מהיחידה למבצעים מיוחדים (Companha de Operações Especiais, COE). ב-1984 היחידה שוב כונתה גרעין היחידה למבצעים מיוחדים והוכפפה למשטרה הצבאית. ב-1988 הוקמה היחידה העצמאית למבצעים מיוחדים (Companhia Independente de Operações Especiais, CIOE), שסמכויותיה הורחבו לכל מדינת ריו דה ז'ניירו וב-1 במרץ 1991 הפכה היחידה לגדוד והחלה לשאת את השם הנוכחי.
מפקדי BOPE
שמם של מפקדי היחידה הוא חסוי בדרך כלל, אולם מעת לעת דולפים לתקשורת הברזילאית שמותיהם של מפקדי היחידה. להלן רשימה לא מלאה של מפקדי עבר:
תפקידים
BOPE היא יחידת עילית משטרתית בריו דה ז'ניירו וככזאת, תפקידיה מגוונים. הם כוללים:
נשק ואמצעי לחימה
היחידה חמושה במגוון רב של אמצעי לחימה קלים, בהם רובי M1 קרבין, רובי סער M-16 ו-M4 קרבין, כלי נשק של חברת הקלר וקוך: תת-מקלע MP5, רובה צלפים PSG1, רובה מטען הקלר וקוך G3 ועוד. בנוסף לנשק הקל חמושה היחידה גם בכלים כבדים: נגמ"שים, אוטובוסים ממוגנים וכלי צמ"ה (בהם יעה אופני ומחפרון) שנועדו לאפשר ליחידה לפרוץ דרכים ולהוביל כוחות ולוחמים אל עבר הרחובות הצרים של שכונות העוני, בהם מקימים לעיתים ארגוני הפשע מתרסים מאולתרים כדי לחסום מעבר כלי רכב.
ספר
היחידה נחשפה בספרם של קציני ה-BOPE לשעבר אנדרה בטיסטה ולואיס אדוארדו סוארז, שסיפרו על מבצעי היחידה, על רקע שירותם שלהם ביחידה, תחת הבלטם אופיים המושחת של שוטרי BOPE. בספר חשפו השניים את תוכניתה של ה-BOPE להתנקש בחיי מושל מדינת ריו דה ז'ניירו, ליונל בריסולה.
סרט
ב-2007, יצא סרט המבוסס על הספר בשם יחידת עילית (Tropa de Elite) המציג את ה-BOPE כיחידת עילית אכזרית המבצעת מבצעי אכיפת חוקי הסמים בשכונות העוני בברזיל וכמי שנחשבת ליחידה לא מושחתת הפועלת במקומות, שהמשטרה עצמה אינה פועלת מאוזלת ידה בעיקר.
באוקטובר 2010 יצא בברזיל סרט ההמשך, יחידת העילית 2. בה מתוארת היחידה ככפופה לשלטונות מושחתים שאינם ששים לפעול ביתר-שאת כדי להילחם בפשיעה.
לא מתוכנן סרט המשך ובמאי הסרטים ז'וזה פדיליה הכריז על כך כמה פעמים. השחקן הראשי בשני הסרטים, וגנר מורה, החרה-החזיק אחריו והצהיר שלא ישתתף בסרט המשך אם יתוכנן.
סיליה הארווי
סיליה ג'ני הארווי (נולדה ב-1962) היא מייג'ור גנרל בצבא בריטניה, אשר משמשת כסגנית מפקד ארמיית השדה.
ביוגרפיה
הארווי נולדה בלסטר בשם סיליה פאלמר. היא התגייסה לחיל הנשים של הצבא המלכותי ב-1987. ב-5 ביולי 1988 הועלתה לדרגת לוטננט משנה. שנה לאחר מכן הועלתה לדרגת לוטננט. ב-1991 פורק חיל הנשים והחיילות שולבו במסגרת הרגילות של הצבא הבריטי. סיליה פאלמר שולבה בחיל ההנדסה המלכותי וב-1 בינואר 1991 הועלתה לדרגת קפטן. ב-31 ביולי 1993 היא נישאה לג'ון אטלי, רוזן אטלי השלישי, וזכתה לתואר רוזנת אטלי.
ב-20 בינואר 1997 הועלתה לדרגת מייג'ור. בשנת 2000 התגרשה מהרוזן אטלי ונישאה לקולונל ג'ון הארווי המבוגר ממנה ב-13 שנים ואימצה את שם משפחתו. ב-1 בינואר 2001 הועלתה לדרגת לוטננט קולונל, ובפברואר של אותה שנה היא החלה להכשיר קצינים. ב-2003 הפכה לחברה במסדר האימפריה הבריטית. ב-1 במרץ 2005 הועלתה לדרגת קולונל. ביולי 2009 התמודדה הארווי בבחירות לפרלמנט מטעם המפלגה השמרנית עבור המושב של מחוז לסטר מערב. היא הפסידה למועמדת מפלגת הלייבור ליז קנדל, אולם הגדילה את אחוזי התמיכה בשמרנים במחוז. ב-2017 הועלתה לדרגת בריגדיר, וב-11 במרץ 2020 הועלתה לדרגת מייג'ור גנרל ומונתה לסגנית מפקד ארמיית השדה.
רחמים קומפורט
רחמים קומפורט (15 בינואר 1930 - 9 באוקטובר 2012) היה ניצב במשטרת ישראל.
קומפורט שירת למעלה משלושה עשורים במשטרת ישראל. הוא היה מפקד תחנת אור יהודה, וראש מדור חקירות במחוז תל אביב. בשנת 1972 שימש סגן מפקד מרחב יפו. בסוף שנת 1972 הועלה לדרגת סגן ניצב. בשנים 1975–1980 היה מפקד מרחב יפו. במרץ 1980 נתמנה למפקד מרחב ירושלים וביוני 1980 הועלה לדרגת תת-ניצב. בתפקיד זה התמודד עם ההפגנות בכביש רמות ונגד החפירות בעיר דוד והשתתף בשנת 1983 בחקירת גנבת אוסף השעונים מהמוזיאון לאמנות האסלאם. בשנת 1984 השתתף אישית בחקירה לגילוי חברי ארגון ט.נ.ט וכנופיית ליפתא. לקראת סוף שנת 1984 מונה לסגן מפקד המחוז הדרומי.
בשנים 1985–1990 עמד בראש מחוז דרום. בעקבות מהומות הר הבית באוקטובר 1990 ודו"ח ועדת החקירה בראשותו של צבי זמיר הקדים במספר חודשים את פרישתו. לאחר שסיים את תפקידו הובילו מסקנות הוועדה בהדרגה להקמת מחוז ירושלים תוך פיצולו ממחוז דרום. בשנת 1991 יצא קומפורט לגמלאות. נפטר ב-9 באוקטובר 2012 ונטמן בבית הקברות הצבאי קריית שאול.
בבר יוקו
ביוגרפיה
יוקו החל להתפרסם בשנות ה-80 במופעי סטנד-אפ, שבהם שילב גם קטעי שירה וחיקוי, לרוב של השחקן הצרפתי לואי דה פינס. לשיא פרסומו הגיע בשנות ה-90, כשהחל לככב בפרויקטים קולנועיים שונים שונים, ובהם סרטי יהודה בארקן "גברת תפתחי זה אני" מז'אנר סרטי המתיחות ו"מחפשת בעל על ארבע", הסרט "מקס ומוריס" מאת יעקב גולדווסר והסדרה "פאפא" מאת זאב רווח. עם זאת, יוקו התפרסם בעיקר ככוכב סרטי חברת "הפקות המזרח" של ימין מסיקה וירמי קדושי, רבים מהם הפכו לסרט פולחן, כגון "בוכה בגשם" (בו שימש גם כמלהק ויועץ אמנותי), "כרם התקווה" ו"השקר הגדול". בשנת 1999 שיחק באחד התפקידים הראשיים בסרטו של אבי ביטר, "חבר ואח 2". בשנת 2004 שיחק בסרטו של ביטר "בכבוד שלי", וכן בתפקיד אורח בסרטו של דן תורג'מן "משהו מתוק". באותה שנה הוקדש לו פרק בסדרה "המגרש של גואטה" בערוץ 24, המתעד את חייו.